2009-ben – 1995 óta először – a nemzeti döntő nélküli belső kiválasztás mellett döntött a német tévé, de már ekkor megerősítették, hogy a következő évben visszatérnek a nemzeti válogatóhoz. 2010-ben először, castingshow formátumú tehetségkutatót rendeztek "Unser Star für Oslo" címmel, mely kifejezetten sikeresnek bizonyult, hiszen sikerült megnyerniük az Eurovíziós Dalversenyt. 2011-ben az első széria győztesét indították újra, Lenát, akinek az "Unser Song für Deutschland" című műsorban választottak dalt. Majd ezt követő években a 2010-eshez hasonló módon megtartották az "Unser Star für Baku"t, amely szintén tehetségkutató műsorként funkcionált. 2013 és 2019 között ismét nemzeti döntőként rendezték meg, ahol már csak egy döntőt rendeztek. 2020-tól már nem rendeznek válogatóműsort, a német köztelevízió több fordulós belső kiválasztással jelöli ki indulójukat. A döntést a sorozatos rossz eredmények megszerzése után hozták meg.